Хәажәкыра 14 рзы Урыстәыла аиҳабыра рҿы иаԥҵан акоронавирус аҿагыларазы акоординациатә хеилак. Ахеилак напхгара аиҭоит аԥыза-министр Михаил Мишустин.
Хәажәкыра 16 рзы еилкаахеит Урыстәыла аҵакыраҿы иҿыцны 30-ҩык акоронавирустә инфекциа рылоуп ҳәа ишаарԥшыз.
Brent амарка иатәу анефт ахәԥса ашәахьаҽны 12% рыла икаҳаит, баррельк азы 30 доллар рырҭон. WTI амарка акәзар –10% рыла илаҟәит.
Акоронавирустә инфекциа Китаинтәи Европаҟа ииасит ҳәа азгәанаҭоит Агәабзиарахьчаразы адунеизегьтәи аиҿкаара.
Аахыҵ Кавказ ашәарҭадареи аҭышәынтәалареи рзы Женеватәи аиҿцәажәарақәа мҩаԥысраны иҟан хәажәкыра 31 - мшаԥы 1 рыбжьара.